
PROME MINISTER Evelyn Wever-Croes 








Asunto General, Innovacion, Organisacion Gubernamental, Infrastructura y Planificac 





Y 





Gobierno di Aruba: 





E DI CUATER AGENDA DI EHECUCION PA 2021 





Un bes mas Aruba y Hulanda oficialmente a acorda e contenido 
di e Agenda di Ehecucion pa 2021 relaciona cu e trayecto di 
Landspakket di Aruba. Esaki a tuma luga den forma digital entre 
Secterario di Estado Raymond Knops y Minister-President di 
Aruba Sra. Evelyn Wever-Croes. 


E Agenda di Ehecucion ta e di cuater agenda y e delastro pa aña 
2021. Asina Aruba a demostra cu, no obstante e intensidad di 
e trabounan y retonan, nos pais ta cumpliendo den gran forma 
cu un di e condicionnan esencial. Un palabra di gradicimento 
ta bay pa tur profesional cu a traha dia y nochi pa logra e meta 
aki. Aruba por ta orguyoso di su ekipo local. 


Por observa den e di cuater Agenda di Ehecucion pa 2021 
cu varios investigacion a inicia of lo yega na nan conclusion. 
Durante e periodo aki a tene y lo ta teniendo varios ronda di 





HULANDA 


consulta cu actornan clave. Esaki a base di colaboracion entre 
e ekipo di Aruba y Hulanda. Por indica tambe cu e informacion 
duna den e Agenda di Ehecucion ta un resumen di e totalidad 
di trabounan haci y tin como meta informa comunidad di e 
trayecto andando. 


Den aña 2022 e trabounan lo sigui y asina lo ta trahando riba 
e prome Agenda di Ehecucion pa e aña ey. 


E Agenda di Ehecucion ta un documento cu lo wordo refina 
continuamente. Esaki lo tuma luga den colaboracion estrecho 
entre paisnan. 


Por indica cu Pais Aruba ta riba bon caminda y cu respet, 
madures y dedicacion, hunto nos lo recupera nos pais. 

Prome Minister Evelyn Wever-Croes: 
Pa comparti informacion tocante e situacion financiero 
di pais Aruba 


GOBIERNO TA REUNI CU SINDICATOHAN 


Diahuebs 4 di November, a tuma luga un reunion entre 
gobierno y sindicatonan na JFK Education Center. Gobierno di 
Aruba a invita e sindicatonan pa comparti informacion tocante 
e situacion financiero di pais Aruba. Señora JoAnn Kock di 
Directie Financien a duna un presentacion di e situacion 
financiero di nos pais enfatisando cu pa prome biaha den 
su historia, Aruba a pasa den un crisis cu un resultado asina 
devastador pa nos pais. Despues di e presentacion di señora 
Kock, señor Edwin Jacobs di SVB a duna un presentacion 
di e situacion di nos gastonan di cuido di salud. Durante e 
presentacionnan, a atende tambe cu e puntonan di agenda 
cu sindicatonan a propone y despues Gobierno a atende 
cu e puntonan di sindicatonan. Pa parti di Gobierno, tawata 
presente Prome Minister Evelyn Wever-Croes, Minister Ursell 
Arends, Minister Xiomara Maduro, Minister Dangui Oduber, 
Minister Rocco Tjon, Minister Geoffrey Wever y Minister Endy 
Croes. 


Den su introduccion pa duna apertura na e reunion, Prome 
Minister a refiri na e impacto cu Covid tawata tin riba nos pais. 
Aruba ta un di e paisnan mas fuertemente afecta den nos 
region, segun e prome analisis di IMF. Gobierno a actua hopi 
lihe y ta danki na decisionnan y accionnan rapido di Gobierno, 
por a duna sosten financiero na esnan cu na e momento ey a 
perde trabou of tabata core e riesgo di perde trabou. 


Prome Minister a indica cu pa gran parti, esaki tabata posibel 
danki na e sosten di likides cu Aruba a ricibi di Hulanda desde 
April aña pasa, cu te cu awe ta suma na 904 miyon florin. 
Loke ta e loonsubsidie y e sosten financiero na midden en 
klein bedrijf, a cubri di e sosten di likides aki. 


Banda di esaki, Gobierno a bin cu un Proyecto pa yuda esnan 
cu a perde trabou debi na e pandemia, FASE, cu por a cubri 
danki na e aporte di solidaridad di empleadonan di sector 
publico y semi publico, “pa cual nos ta hopi hopi agradecido”, 
Prome Minister a accentua. 


Pa e kwartaal aki tin un necesidad di likides di 85 miyon, y aki 
Gobierno ta diferencia di opinion cu CAFT. CAFT ta di opinion 
cu Aruba no mester di e placa e kwartaal aki. Gobierno ta na 
mesa ainda cu Hulanda pa por yega na acuerdo riba e sosten 
di likides pa e kwartaal aki y e ultimo palabra no a cay ainda. 


Hulanda / Caft ta poniendo algun condicion adicional pa cu 
esaki: 
1. E 60 miyon cu mester corta den cuido, esaki ta algo cu 








Hulanda a impone riba Aruba, sin consulta cu Gobierno. “Ni 
cuanto nos a pidi nan pa demostra nos di unda nos por haya 
e placa, nan no a duna ningun indicacion", Prome Minister a 
duna di conoce. 


Gobierno ta calcula cu por yega 37 miyon e aña aki. Pa loke ta 
gasto di cuido di salud, si nos no tuma paso awor, e fondo ta 
bay kibra. Gobierno ta trahando riba un plan di accion y prome 
cu tuma decision definitivo Gobierno kier scucha opinion di 
sindicatonan den esaki. 


2. Mester baha gasto di personal y ta enfoca riba reduci 
overtime y haci algo pa stop e periodieke verhogingen. Prome 
Minister a expresa: “Si nos ta sincero cu nos mes, nos mester 
admiti cu ambos categoria di gasto, gasto di cuido y gasto di 
personal, mester baha, si nos kier trece nos finansas publico 
den balance den futuro. Y pa por logre den futuro nos mester 
cuminsa awe”. 


Na final di e reunion, Prome Minister Evelyn Wever-Croes a 
gradici tur sindicato pa nan presencia expresando: “Aruba 
mester di nos tur y p'esey mi a invita boso pa yuda nos pensa 
con pa tuma e miho decisionnan den bienestar di henter nos 
pais”. 

Prome Minister Evelyn Wever-Croes: 
Durante reunion cu sindicatonan, Prome Minister a splica: 


KICO LO PASA SI ARUBA NO HAYA 
SOSTEN DI LIKIDES? 








Durante e reunion na JFK Education Center entre Gobierno y 
sindicatonan diahuebs 4 di november pa comparti informacion 
tocante e situacion financiero di pais Aruba, Prome Minister 
Evelyn Wever-Croes a duna un splicacion di kico lo pasa si 
Aruba no haya sosten di likides. “Si nos no haya sosten di 
likides, nos mester hala faha mara. Nos a cuminsa caba cerca 
e ministernan y den e aparato gubernamental”, Prome Minister 
e expresa. 


Prome Minister a enfatisa cu no ta permiti di haci ningun gasto 
mas, cu excepcion di gastonan real realmente urgente. Si Aruba 
no haya sosten di likides, lo mester para tambe e proyectonan 
di Loonsubsidie y FASE manera ya tawata e intencion pa haci. 
Corsou y St Maarten a stop loonsubsidie caba y CAFT ta pone 
presion riba Aruba awor pa stop nan. Gabinete Wever-Croes 
ta evaluando e situacion y no ta tuma e decision final ainda. Y 
den esaki tambe, Gobierno kier scucha opinion di sindicatonan. 


“P'esey nos ta akinan. Nos ta considera boso lidernan den nos 
comunidad, y nos kier por delibera y ohala carga e decisionnan 
hunto", Prome Minister a duna di conoce. 


Prome Minister refiriendo na CAFT a enfatisa: “Aruba tin 
potencial, hasta CAFT ta reconoce esey. Aruba a cuminsa 
recupera hopi bon, miho cu otro paisnan den region, CAFT ta 
reconose esey tambe. Si tur cos bay segun expectativa, nos 
lo cera aña cu un recuperacion di nos turismo di entre 70 pa 
73%. Pero e no ta 100% ainda". 


Prome Minister a indica cu ta apenas algun luna despues 
cu turismo yega na e nivel di 2019, e ora nos economia ta 
cuminsa yega na e nivel ey. Ta calcula cu esey lo ta den 2023. 
Y ta apenas despues, nos situacion financiero lo recupera. Ta 
calcula cu esey lo ta aki dos pa tres aña. “E ora numa nos por 
bisa, cu nos por bay bek na e nivel financiero, di entrada y 
gasto di Gobierno di prome cu pandemia”. 


Premier di Aruba a expresa cu Gobierno no kier warda asina 


tanto pa cuminsa duna empleadonan di sector publico y semi 
publico, un recuperacion di e 12.6%. E problema principal ta cu 
e recorte di 12,6% di salario, tabata un condicion cu Hulanda 
a pone pa Aruba por haya sosten di likides. Y e condicionnan 
aki ainda ta riba mesa. Pa otro aña, 2022, ta calcula cu sigur 
dos kwartaal (deficit di 217 miyon den presupuesto 2022) nos 
mester di sosten di likides ainda, y pa haya esaki nos tin cu 
cumpli cu e condicionnan. 


Pa loke ta e gastonan di personal, Prome Minister a duna di 
conoce, cu ta trahando tambe den cuadro di e Landspakket, 
pa yega na reduccion structural di gastonan di personal. Un 
di e condicionnan ta introduccion di un sistema di evaluacion 
y promocion, y DRH lo invita sindicatonan cu ta representa 
trahadonan di Gobierno, pronto pa haya boso input. 


“Nos a haci nos calculacionnan y nos a pidi Hulanda permiso 
pa - apesar cu nos mester di sosten di likides ainda pa algun 
luna den 2022 - permiti nos duna empleadonan publico den 
2022 mita di loke a wordo corta, y den 2023 e otro mita. E 
motibo cu nos mester di permiso di Hulanda, ta pasobra CAFT 
ta di opinion cu den 2022 nos mester tin un balanced budget, 
pero nos no ta kere cu esey ta posibel ainda. Si Hulanda keda 
para riba cu nos mester tin un balanced budget, e ora nos 
no por duna e mita di e recorte bek. Nos no a haya contesta 
di Hulanda ainda den esaki, y manera mi a bisa, nos ta na 
mesa cu nan”, Prome Minister Evelyn Wever-Croes a duna di 
conoce. 


Na final di e reunion fructifero cu sindicatonan, Prome Minister 
Evelyn Wever-Croes a expresa: “Aruba ta na un crusada 
importante y nos cada unta para na e crusada aki. E decisionnan 
cu nos tuma awe, of cu nos no durf di tuma awe, lo tin impacto 
directo riba nos pais den e siguiente añanan. Riba HENTER 
nos pais. No riba sector di cuido so, of sector di enseñansa so, 
of sector publico so. Riba TUR sector. Aruba mester di nos tur, 
y p'esey mi kier invita boso pa yuda nos pensa con pa tuma e 
miho decisionnan den bienestar di henter nos pais”. 


REUNION 


CU SINDICATONAN 


ù 4NOV 
Sl 2021 






Aruba ta na un crusada importante, 
y nos cada un ta para na e crusada aki. 
E decisionnan cu nos tuma awe, 
of cu nos no durf di tuma awe, 
lo tin impacto directo riba nos pais 
den e siguiente añanan. 

Riba HENTER nos pais. 

No riba sector di cuido so, 
of sector di enseñansa so, 
of sector publico so. 

Riba TUR sector. 


PROME MINISTER 


Evelyn Wever-Úrves 

MINISTER Xiomara Maduro 


Finansa y Cultura 


MINISTER XIOMARA MADURO A RICIBI E 
BUKI ‘PAPI TIN KOLIBRI" SKIRBI PA 
DENISE REKWEST 


Diamars Minister di Cultura a ricibi e buki 'Papi tin kolibri' fo'i 
man di e autor Denise Rekwest. Un bunita buki cu ta laga nos 
muchanan cera conoci cu e profesion di Curandera. Esaki 
ta e practica di cura un hende malo den forma natural cu 
yerba, dieta special y hopi oracion. Tabata un placer di por a 
combersa tambe cu sra. Glenda Tromp-Geerman cu ta yiu di 
sra. Maria Geerman-Britten conoci pa su remedinan di tera. 
Minister Xiomara Maduro, como bisanieta di e curandera di 
Santa Cruz, Shi Clemence Flanegin, ta aprecia e trabou di sra. 
Denise pa conserva parti di nos herencia cultural cu ta trata un 
custumber cu hopi hende no sa di dje. 

MINISTER XIOMARA MADURO A REUNI 
CU SR. CHIBI VAN DER HANS RIBA SU 
PROYECTO DI UN BUKI RIBA E HISTORIA DI 
CARNAVAL DI ARUBA 









Recientemente Minister di Cultura a reuni cu sr. Chibi van 
der Hans kende a presenta su investigacion y compilacion 
di informacion di e Carnaval di Aruba. Sr. van der Hans ta 
trahando riba un buki cual ta contene entre otro informacion di 
e origen di carnaval, di eleccion di reina y di prins cu pancho, 
eventonan musical y musica di carnaval, gruponan di carnaval 
y hopi mas detaye di Aruba su Carnaval. 


Sr. Chibi van der Hans a publica 23 edicion di e revista 
Bachanal desde cu ela lanse na 1998 y a hiba esaki den un 
Plataforma digital online na 2018. Asina mes e tin como 90% 
di su documentacion fotografico cu nunca a wordo publica. 
Cu Carnaval 50 a nace e idea pa bin cu un documentacion 
den forma di un buki cu ta conta e storia di carnaval di Aruba 
desde su inicio, contando por medio di fotografia den un prome 
edicion e storia di carnaval na Aruba y tur eventonan rond di 
dje desde 2004 te cu 2009. Cu cada 5 aña di carnaval lo bin 
un edicion nobo. 


Riba conseho di Universidad di Aruba, Sr. Chibi van der Hans 
a hiba e buki den un direccion academico, haciendo asina 
varios investigacion pa colecta y constata datonan di carnaval 
di Aruba corespondiente cu cada potret. Pa esaki a haci varios 
entrevista pero tambe a acudi na Biblioteca Nacional di Aruba 
pa compila e informacionnan valioso pa e buki su contenido. 


Sr. van der Hans a duna un splicacion amplio di e layout di 
e buki, contando asina varios storia valioso cu ta defini nos 
historia carnavalesco y cu ta forma parti di nos herencia 
cultural. E buki ta den su fase final. 




















Minister Xiomara Maduro ta gradici sr. van der Hans pa e 
trabou importante aki pa e memoria colectivo di nos Pais. Un 
bunita proyecto den cual ta documenta y conserva e historia di 
Carnaval di Aruba. 

MINISTER Rocco Tjon 





Husticia y Asuntonan Social 








UN VISION PA CRIANSA A NIVEL 
PEDAGOGICO DI NOS MUCHANAN; 
HACI CONOCI CU ARUBA SU COMISION 
PEDAGOGICO “OPVOED COMISSIE"" 








Ma 








Diaranson mainta Minister di Husticia y Asuntonan Social Sr. 
Rocco Tjon hunto cu expertonan den e area social a reuni 
cu e ekipo cu ta forma parti di “Comision Pedagogico”, cual 
ta un colaboracion entre varios departamento di gobierno y 
fundacionnan importante den e mundo pedagogico, manera 
entre otro; Departamento di Asuntonan Social, Fundacion pa 
nos Muchanan, Wit Gele Kruis, Fundacion Respeta mi y Tienda 
di Educacion. E diferente instancianan a firma un acuerdo 
(MOU) pa conhuntamente traha riba varios nivel, unda ta traha 
pa mehora colaboracion entre departamentonan social y e 
fundacionnan local. 


E comision pedagogico a nace for di e Interlandelijke 
Taskforce Kinderrechten cu ta activo desde aña 2016, di cual 
Aruba, Hulanda y e demas islanan Hulandes ta forma parti 
di dje, cu tin como meta prinicipal pa salvaguardia e derecho 


di nos muchanan, caminda por medio di cooperacion entre 
e paisnan di Reino y demas isla por comparti informacion y 
“best practices” cu otro. Pa Aruba sra Yvonne Bermudez ta 
embahadora di temanan cu tin di haber cu crianza y lanta 
mucha, y sra Sacha Geerman ta forma parti como miebro fiho 
pa Aruba den e Taskforce. 


Despues di e conferencianan y consultanan riba nivel di reino 
e Interlandelijke Taskforce Kinderrechten Aruba a stipula 6 
metanan di enfoke: 

1. Stimula prevencion y crianza positive 

2. Garantiza crianza sano y evita abuso di mucha 

3. Desaroya rednan di proteccion 

4. Stimula participacion di muchanan y hobenan 

5. Guia professional na hoben y famia 

6. Atencion special pa muchanan vulnerabel 


[o LINE 

Continuacion UN VISION PA CRIANSA A NIVEL PEDAGOGICO DI NOS MUCHANAN.... 


Despues cu e Interlandelijke Taskforce Kinderrechten a institui 
e Comision Pedagogico Nacional a cuminsa traha riba un miho 
colaboracion, cu a resulta den un acuerdo (MOU) pa mehora 
e relacion y cooperacion entre e diferente instancianan, pa 
asina tambe conhuntamente traha riba metanan cu nan tin den 
comun. E MOU aki a percura pa tin un acuerdo di compromiso 
entre e partneran, pa asina comparti informacion cu otro, 
duna conseho unda mester, stimula cooperacion entre nan 
pa por ehempel den caso di proyectonan y campañanan por 
yuda otro pa yega nan metanan comun. Algun aspecto cu lo 
haya atencion adicional ta e desaroyo di “Safety Nets" pa nos 
muchanan, caminda lo percura pa actividadnan despues di 
scol, pa por sigui stimula e desaroyo social como tambe brinda 
atencion adicional na e muchanan cu ta cay den e categoria di 
mas vulnerabel. 





Ademas, por medio di e canal aki, por monitor e desaroyo di e 
derechonan di mucha den nos region, como tambe intercambia 
experticio y conseho cu por aporta den e cumplimento di 
e meta principal. Actualmente pa e luna di November, e 
comision pedagogico ta preparando varios evento alrededor 
di e “Opvoed Week" cu lo tuma lugar di 18 di November pa 2 
di December, y lo tin como dia central e “Dia Internacional di 
Derechonan di Mucha” cual ta dia 20 di November. 

MINISTER Endy Croes 

Enseñansa y Deporte 








Ministerio di Enseñansa & Deporte ta presenta: 


OPORTUNIDAD PA UN BECA DEPORTIVO 





Den e plan di gobernacion 2021 - 2025 hopi atencion ta wordo 
duna na deporte. Un di e plannan cu lo bin cu ne ta un sistema 
unda lo involucra companianan como e brug pa nos hobennan 
cu tin e talento den deporte por haya oportunidad pa haya un 
beca pa bay studia, nos enfoke ta pa Merca, paso Merca su 
combinacion di programanan di deporte y educacion tin un 
standard hopi halto. 


Edu Search 4 You ta un compania di Curagao cu tin hopi 
contacto y a trabes di e compania hopi studiante a drenta Merca 
y haci un excelente papel. Edu Search 4 You lo ta na Aruba pa 
brinda hobennan y mayornan informacion y splicacion amplio 
di e programa di beca y e trayectoria cu mester wordo cana pa 
ora cu bin ‘scout’ e deportistanan, nos tambe ta bon prepara pa 
logra esaki. E deportenan cu Edu Search 4 You ta representa ta 


entre otro: futbol, baseball, landamento, basketball, volleyball, 
softball y tennis. 


Edu Search 4 You lo ta proximo siman na Aruba unda cu 
Ministerio di Deporte ta organisando dos anochi di informacion 
completamente gratis pa studiantenan di 15 aña bay ariba y 
nan mayornan. 


E prome anochi di “Oportunidad pa un BECA Deportivo' ta tuma 
luga riba diahuebs, 11 di november na Centro di Bario Brazil 
for di 7'or y mei di anochi te cu 9'or y mei di anochi. 


Di dos anochi di informacion ta tuma lugar diabierna, 12 di 
november na EPI College Zaal for di 7'or te cu 9'or di anochi. 


Oradornan ta pa e anochinan di informacion ta Minister di 
Enseñansa y Deporte sr. Endy Croes y funadora di Edu search 
4 You sra. Monique Isebia. 


Pa por atende “Oportunidad pa un BECA Deportivo' mester 
registra na IBISA scan e QR code cu ta hiba bo na e documento 
di regristracion of por e-mail na: ibisa.aruba@gmail.com, 
Tambe por click e link riba e pagina di Facebook di IBISA of 
Minister Endy Croes. Pa mas informacion por tuma contacto 
cu IBISA na 582 4987 of Ministerio di Deporte na 528 4987. 


Ministerio di Enseñansa y Deporte kier gradici Edu Search 4 
You, IBISA pa nan cooperacion y tur esnan cu ta haci e proyecto 
aki posibel. 











Diahuebs 4 November 2021 H 











Den e multilingualismo cu ta presente den tur scol aki na Aruba, 
e idioma Hulandes ta tuma un posicion special. Pa docentenan 
esaki no ta un tarea facil: Hulandes ta e idioma di instruccion, 
pero awo mester wordo ofreci como idioma stranhero uzando 
material didactico di Hulanda con por haci esaki? 


Riba encargo di Nederlandse Taalunie dr. Veronika Wenzel lo 
ofrece workshopnan na docentenan di enseñansa secundario 
na Aruba, cu ta duna e materia Hulandes y na docente cu ta 
duna otro materia cu no ta idioma. 


Den e proyecto aki dr. Wenzel ta traha hunto cu Departamento 
di Enseñansa Aruba (DEA) y Instituto Pedagogico Arubano 
(IPA). Durante e workshopnan e docentenan lo traha orienta 
riba practica y tambe lo reflexiona riba nan propio accion. 
Nan lo cera conoci cu diferente forma di traha pa asina haci e 
alumnonan mas activo y hisa e placer di siña. Un acercamento 
creativo na e metodo ta yuda den e cambio pa un acercamento 
di idioma stranhero. 


Docentenan di materianan cu no ta idioma ta experiencia con 
nan por sostene e comprondemento di texto cerca e alumno, 
haciendo uzo di e alumno su capacidad di idioma na un manera 
ludico. 


Workshop pa docente: 





DI IN 


E workshopnan ta forma parti di un investigacion cientifico di 
necesidad cu dr. Veronika Wenzel a conduci conhuntamente 
cu DEA y Universidad di Aruba. Dr. Wenzel mes ta docente di 
Hulandes como idioma stranhero, ta duna les na Alemania y 
tin experiencia den instrui y recapacita docente. 


E workshopnan pa docente di Hulandes ta: “Forma di traha 
activado” (9 y 25 di november) y “Traha cu e metodo” (16 y 18 
di november). 


E workshop pa docentenan di otro materia ta: “Idioma di 
instruccion” (11 y 23 di november). 


Por registra hunto cu un aviso pa Director di Scol directamente 
cerca dr. Wenzel na: wenzelv@uni-muenster.de mencionando 
nomber, scol, fecha desea y e materia di cual bo persona ta 
duna les. Participacion ta gratis. 


Mas informacion 


Pa mas informacion por acudi na website www.ea.aw y busca 
[N] Nederlands als vreemde taal (NVT) den e alfabet menu riba 
e pagina principal. Tambe por acudi na e pagina di Facebook 
NVTCarib. 

Departamento di Salud Publico: 


CAMPANA ANUAL DI VACUNACION CONTRA 
INFLUENZA A CUMINSA Y DVG LO TA MAS 
CERCA DI COMUNIDAD UN BES MAS 


Campaña anual di vacunacion contra 
Influenza a cuminsa y Departamento 
di Salud Publico ta haci un yamada 
na e gruponan di risico pa pasa 
busca nan vacuna completamente 
gratis na un di e localidadnan cu 
mas ta combiniente. 


VA 


Bou di grupo di riesgo nos ta referi 
na personanan cu ta na risico pa 
desaroya complicacionnan grave 
manera bronkitis y pulmonia pa 
motibo di griep. E personanan aki ta 
e adulto mayor di 60 aña of mas y tambe personanan menor 
dí 60 aña pero cu ta sufri di malesa cronico, malesa di nan 
sistema respiratorio y tambe personanan obeso, na estado 
of cu tin un sistema inmunologico abou door di malesanan 
manera cancer y HIV. 


Pa por busca e vacuna di influenza na un di e siguiente 
localidadnan, e adultonan mayor di 60 aña mester presenta 
solamente cu su carnet di AZV valido. E grupo na risico bou di 
60 aña mester presenta cu nan recept di doctor di cas y nan 
carnet di AZV. 


Busca bo vacuna di 


INFLUENZA 
awo 





Aki bou ta sigui un lista di e 
diferente dia y localidadnan 
unda nos enfermeronan lo bay ta 
aplicando e vacuna di influenza. 

* Dia 05 y 08 di november na 
Centro di Bario Brazil 

entre 9or y 12or di mainta 

* Dia 09 y 10 di november na 
Centro di Bario Noord 

entre 9or y 12or di mainta 

Es cu no ta cay bou grupo di risico 
pero kier cumpra e vacuna, esaki 
NO ta posible na e postnan ariba 
menciona, pero si na seccion di Malesanan Infeccioso. Es cu 
kier cumpra vacuna mester haci un cita via number di telefon 
5224239 of 522441. E vacuna tin un costo di fl 20,- cu por 
wordo paga unicamente electronico (swip) no ta permiti placa 
cash. 


Pa mas informacion por tuma contacto cu seccion di Malesanan 
Infeccioso na 5224239 of 5224241 durante dia y orario di 
trabou cu ta di dialuna pa diabierna entre 7:45 -11:45 di mainta 
y 1:15-4:15 di atardi. 








DVG: DIALUNA PA DIABIERNA 
:00 - 11:30 AM y 1:00 - 4:00 PM 

Departamento di Salud Publico: 


UPDATE 4 DI NOVEMBER 2021 


Segun resumen di awe 32 persona a recupera y un total di 
16 caso nobo di COVID-19 a keda registra di cual 5 ta no- 
residente. E cifranan aki ta representa un ‘Positivity rate’ bou 
di nos residentenan di 7%. 


E cantidad di casonan activo di COVID-19 pa awe ta 160 y 
cantidad di fayecidonan relaciona cu COVID-19 ta 171. Datos 


ta ilustra casonan nobo di COVID cu un average semanal di 
12 caso pa dia y un averahe di ‘positivity rate’ semanal di 9% 
pa dia. 

Actualmente na Aruba tin 10 persona interna debi na COVID 
di cual den ICU tin 4 persona, riba piso general tin 6 persona 
y na Colombia tin actualmente 11 persona den ICU y 2 riba 
piso general. 




















TOTAL RESIDENTE NO-RESIDENTE 
Casonan Nobo 16 11 5 
Ra 160 139 21 
15634 14178 1456 
Positivo 15965 14485 1480 
171 168 3 
Vacuna 82829 = E 
AUA .. coL 4 1 5 “ = = 
HABITONAN PA KEDA aa 





E ©% 


Keda activo ta bon pa bo salud! 


Actividad fisico regular ta beneficia curpa y mente. Por reduci pre- 
sion halto y e riesgo di malesanan cardiaco, ta preveni hersen- 
bloeding y ta yuda combati obesidad, entre otro, Tambe ta desa- 

y musculonan; y ta aumenta e ekilibrio, e 


pi importante pa keda activo, pa asina mantene mente y curpa 
saludabel. Pa combati COVID-19 bo mester mantene bo salud y 
vacuna, ya cu ta comproba cu e vacuna tin un efectividad halto pa 
proteha bo y evita transmision. Ban uza tur e hermentnan cu nos 
tin pa caba cu e virus aki na nos isla! 


A. 
Ami SI 
PA 


Mantene 1.5M 
minimo di distancia 


po 
© 


Laba man 
frecuentemente 


Uza tapa boca 
paden di tur luga 

